مرحبا اني اسمي حسن
اليوم راح احجيلكم عن قصة شاب .. جان طالب شاطر واعفاء عام دائما, وحالة حال اغلب الشباب في مرحلة السادس ومابعدها مايعرف شنو يريد وبشنو هو يبدع بس الطبيعي ان يتجه للهندسة او الطب لان هاي موروثات وتقاليد عائلية لازم نمشي بيها بس ماحالفة الحظ وطلع معدل
قدم للهندسة المدني بكلية المنصور لكونها اكثر قسم مناسب بمسيرتة من الاجتهاد ودخل مرحلة اولى, بس بعطلة هالمرحلة هذا الشاب كعد وية نفسة وسئلهة اني وين؟ وشنو دااسوي بحياتي؟ وين اريد اوصل؟ هنا بدة هذا الشاب ينغبش بنفسه شاف انه هو يميل للطبخ وصارله فترة يسويهة ك هواية
بوقتها جان سمين كال بلة خلجرب اسوي اكل صحي وبكل بساطة كام يصنع اكلات صحية ونزل 20 كيلو خلال شهرين
بهاي المرحلة جان يعرف وحاضر لمهرجان اسمة بغداد دار السلام ب 2015 قرر هذا الشاب يقدم على المهرجان, اول يوم من طرح فكرتة وهي بوث للاكل الصحي, شاف تفاعل كلش جبير من تيم المهرجان دعمو وقدموله هواي امور حتى يحقق شي مهم وبالفعل حققة ونجح البوث وهذا الشاب وصل لهواي عالم وحبوا شغلة
هنا ماوكف هذا الشاب راح اشتغل بمطعم مشهور بس حتى يتعلم ووصل بي انه سوة منيو لاكثر من مطعم من ضمنهن مطعم المحطة واشتغل بيهة وكذلك مطعم اسمة
food republic
وصار الة اسم بهالمجال
عبالكم وكف هنا ؟ لا .. بصدفة غريبة واحد من الاصدقاء العرفهم عن طريق التطوع ديسولفون طبيعي فكال اله عندي فلم فكرتة هيج وهيج ليش ماتاخذ دور البطولة؟ فكر هواية وطبعا جان قرار صعب ومجازفة بيهة, الشي جديد ومايعرف وين يوصل بي صار فلم الخالق واغلب الشافوا كلولة كمل بهذا المجال بعدها سوة دعايتين وكل هذا وهو ماخذ مجازفة بشي جديد و اكتشف انه عندة شغف جبير بي
تعب؟ اي تعب وفترات راد يعوف كلشي بسبب الضغوطات بس بعد كل انجاز جان يكول النفسه سوي شي اكبر واهم يفيدك ويفيد هالعالم لان انت عندك بعد طاقة اكبر
بلاخير احب اكول ثقتك بنفسك هي طريقك للنجاح تواصلك مع نفسك هو السيارة لتوديك للنجاح شغفك بعملك وابداعك لتخليلة حدود
مهما جانت الضروaف الي تواجهة بحياتك .. كاعد تدرس تشتغل تسوي هوايتك وتعمل بشغفك كمل بيهن كلهن لان هذا الشي هو الي راح يصنع الهدف الاساسي من حياتك هاي الشغلات كلهة من تجتمع هي الي راح تراويك هدفك الاساسي بهاي الحياة
IQPeace Media Team 2018